**องค์การบริหารส่วนตำบลวังใหม่**

**ประชาสัมพันธ์การชำระภาษี ประจำปี ๒๕๖๒**

 ด้วยองค์การบริหารส่วนตำบลวังใหม่ จะมีการจัดเก็บภาษีประจำปี 2562 จึงประชาสัมพันธ์ระยะเวลาในการจัดเก็บภาษีแต่ละประเภทเพื่อให้ประชาชนได้รับทราบ เพื่อได้ปฏิบัติได้ถูกต้องตามระเบียบและระยะเวลาในการชำระภาษีแต่ละประเภท

* **การยื่นแบบและการชำระภาษีโรงเรือนและที่ดิน**

 เจ้าของทรัพย์สินหรือผู้รับมอบอำนาจยื่นแบบแสดงรายการ (ภ.ร.ด. 2) ต่อพนักงาน เจ้าหน้าที่ซึ่งทรัพย์สินนั้นตั้งอยู่ตั้งแต่เดือนมกราคม – เดือนกุมภาพันธ์ 2562 พนักงานเจ้าหน้าที่จะออกแบบแจ้งการประเมิน (ภ.ร.ด. 8) ผู้รับการประเมินต้องชำระเงินภายใน 30 วัน นับตั้งแต่ได้รับแบบแจ้งการประเมิน (ภ.ร.ด.8)

* **การยื่นแบบและการชำระภาษีป้าย**

 เจ้าของป้าย ยื่นแบบแสดงรายการภาษีป้ายตั้งแต่เดือน มกราคม – เดือน มีนาคม 2562 ยกเว้นป้ายที่เริ่มติดตั้ง หรือแสดงในปีแรก ให้ยื่นแบบแสดงรายการภายใน 15 วันชำระภายใน 15 วัน นับแต่วันที่ได้รับแจ้งประเมินเงินภาษีเกิน 3,000 บาท จะขอผ่อนชำระเป็น 3 งวด เท่าๆกันได้

* **การยื่นแบบและชำระภาษีบำรุงท้องที่**

 ให้เจ้าของที่ดิน , ผู้ครอบครองยื่นแบบแสดงรายการ (ภ.บ.ท.5) ทุก 4 ปี และชำระภาษีปีละครั้ง ตั้งแต่เดือน มกราคม – เดือน เมษายน 2562 ผู้ที่ได้โอนกรรมสิทธิ์ที่ดินใหม่ หรือเนื้อที่ดินเปลี่ยนแปลง ให้ยื่นแบบแสดงรายการที่ดิน (ภ.บ.ท.5) ภายใน 30 วัน นับแต่วันที่โอนกรรมสิทธิ์

 นอกจากนี้ทางองค์การบริหารส่วนตำบลวังใหม่ ยังมีโครงการจัดเก็บภาษีเคลื่อนที่โดยออกเก็บภาษีตามวันเวลาและสถานที่ดังนี้

|  |  |  |  |  |
| --- | --- | --- | --- | --- |
| **หมู่ที่** | **วัน เดือน ปี** | **เวลา** | **สถานที่** | **หมายเหตุ** |
| **1** | **5 กุมภาพันธ์ 2562** | **09.0๐-๑2.๐๐** | **ศาลาอเนกประสงค์ ร.ร. บ้านน้ำตก** |  |
| **2** | **7 กุมภาพันธ์ 2562** | **09.0๐-๑2.๐๐** | **ศาลาเอนกประสงค์ ม.๒** |  |
| **3** | **11 กุมภาพันธ์ 2562** | **09.0๐-๑2.๐๐** | **ศาลาเอนกประสงค์ ม.๓** |  |
| **4** | **8 กุมภาพันธ์ 2562** | **09.0๐-๑2.๐๐** | **ศาลาเอนกประสงค์ ม.4** |  |
| **5** | **12 กุมภาพันธ์ 2562** | **09.0๐-๑2.๐๐** | **ศาลาเอนกประสงค์ ม.๕** |  |
| **6** | **13 กุมภาพันธ์ 2562** | **09.0๐-๑2.๐๐** | **ศาลาเฉลิมพระเกียรติ ม.6** |  |
| **7** | **14 กุมภาพันธ์ 2562** | **09.0๐-๑2.๐๐** | **ศาลาเอนกประสงค์ ม.๗** |  |
| **8** | **6 กุมภาพันธ์ 2562** | **09.0๐-๑2.๐๐** | **ศาลาเอนกประสงค์ ม.๘** |  |